Γιοχάνες Μπαχ (1604-1673)

Ο Γιοχάνες Μπαχ (γερμ. Johannes Bach, Βέχμαρ, 26 Νοεμβρίου 1604 - Ερφούρτη, ταφή 13 Μαΐου 1673) ήταν Γερμανός συνθέτης και οργανίστας, γιος του Γιοχάνες (Χανς) Μπαχ. Δάσκαλός του ήταν ο Γιόχαν Κρίστοφ Χόφμαν στο Σουλ (Suhl). Από το 1634 ανέλαβε τη θέση του οργανίστα στην εκκλησία του Αγ. Ιωάννη στο Σβάινφουρτ. Ένα χρόνο αργότερα διορίστηκε ως μουσικός της Ερφούρτης, όπου από το 1634 εργάστηκε επίσης ως οργανίστας στην Εκκλησία του Κήρυκα (Predigerkirche). Πρώτη του σύζυγος ήταν η κόρη του δασκάλου του, Μπάρμπαρα, η οποία πέθανε πρόωρα. Παντρεύτηκε ξανά το 1639, αυτή τη φορά με την Χέντβιχ Λέμερχιρτ, κόρη του επιφανούς δημοτικού συμβούλου της Ερφούρτης Βαλεντίν Λέμερχιρτ. Σώζεται μια άριά του, με τίτλο Weint nicht um meinen Tod για σοπράνο, άλτο, τενόρο και μπάσο.

Παραπομπές

Πηγές
Wolff, C.; Emery W.; Helm, E. E.; Warburton E. & Derr, E. S. (1993). Die Bach-Familie. Stuttgart; Weimar: Metzler

Οικογένεια Μπαχ
Γερμανοί συνθέτες κλασικής μουσικής